wannaphong/clean_thaiwikipedia huggingface dataset:
# ขนมหนวดมังกร
ขนมหนวดมังกร หรือ ขนมไหมฟ้า หรือ ขนมสายไหมจีน (อักษรจีนตัวเต็ม: 龍鬚糖, 龙须糖; พินอิน: Lóng xū táng; อักษรจีนตัวย่อ: 銀絲糖, 銀絲糖; พินอิน: Yín sī táng) เป็นขนมแบบดั้งเดิมของชาวจีน  พบได้ตามแถบชุมชนจีน และได้แพร่กระจายไปในหลายประเทศทั่วโลก โดยเฉพาะอย่างยิ่งในเอเชียตะวันออก เช่น มาเก๊า, สิงคโปร์, แคนาดา, สหรัฐอเมริกา, ไต้หวัน, ญี่ปุ่น ในเกาหลีถือเป็นขนมหวานที่มีค่ายิ่งในราชสำนัก
thumb|left|ขนมหนวดมังกร
ขนมหนวดมังกร มีที่มาตั้งแต่ยุคราชวงศ์ฮั่นเมื่อ 2,000 ปีมาแล้ว กล่าวกันว่า พ่อครัวคนหนึ่งซึ่งเพลินเพลินในการทำขนมแบบใหม่กับพระจักรพรรดิ์ ด้วยการยืดส่วนผสมแบบแป้งที่ทำจากแป้งข้าวเจ้าเป็นเส้นเล็ก ๆ บาง ซึ่งแลดูคล้ายกับหนวดหรือเคราที่สามารถติดอยู่กับใบหน้าผู้คน การที่ได้ชื่อว่า "หนวดมังกร" อาจเป็นเพราะมังกรเป็นสัญลักษณ์ของพระจักรพรรดิ์ ในสมัยโบราณ ขนมหนวดมังกรถือเป็นของที่ทำเพื่อถวายแด่พระจักรพรรดิ์และชนชั้นสูงในราชสำนักเท่านั้น  Ng Yan Yan. URL accessed on April 14, 2009.  Chinese Dragon.org. URL accessed on December 2, 2010. ในช่วงปฏิวัติวัฒนธรรม ขนมหนวดมังกรถูกห้ามจากยุวชนแดง ตามคำสั่งของพรรคคอมมิวนิสต์จีน ที่ห้ามประชาชนประกอบกิจกรรมที่อาจเกี่ยวข้องกับราชวงศ์ฮั่น การทำขนมหนวดมังกรถือเป็นศิลปะละเอียดอ่อนอย่างหนึ่ง จึงทำให้หาผู้สืบทอดได้ยาก อย่างไรก็ตามในช่วงไม่กี่ปีที่ผ่านมาก็ได้ปรากฏตัวขึ้นอีกครั้งในสถานที่ท่องเที่ยว เช่น เทศกาลตามถนนสายต่าง ๆ และแพร่กระจายไปทั่วโลกได้ไกลถึงจุดหมายปลายทางของผู้เชี่ยวชาญ Wikipedia. URL accessed on November 10, 2011.

เส้นขนมหนวดมังกร คล้ายกับสายไหม โดยทำจากน้ำผึ้งกวนกับแป้งข้าวเจ้า, แป้งข้าวโพด, แป้งข้าวเหนียว และข้าวโอ๊ต จากนั้นจึงนำมาดึงเหมือนเส้นบะหมี่ จนยืดยาวเป็นเส้นเล็ก ๆ จำนวนหลายร้อยเส้น และนำมาคลุกกับไส้ซึ่งเป็นเม็ดมะม่วงหิมพานต์, ถั่วลิสง และงาขาว จากนั้นจึงปั้นเป็นก้อนกลม ลักษณะคล้ายดักแด้ Jack. URL accessed on November 10, 2011.
# ฟุตบอลทีมชาติยูโกสลาเวีย
ฟุตบอลทีมชาติยูโกสลาเวีย เป็นอดีตทีมฟุตบอลตัวแทนของราชอาณาจักรยูโกสลาเวีย (ค.ศ. 1918–1941) และสหพันธ์สาธารณรัฐสังคมนิยมยูโกสลาเวีย (ค.ศ. 1943–1992) เป็นทีมที่ประสบความสำเร็จในการแข่งขันหลายรายการ แต่ในปี ค.ศ. 1992 ช่วงสงครามยูโกสลาเวีย ทีมชาติถูกลงโทษจากสหประชาชาติมิให้เข้าร่วมการแข่งขันใด ๆ ต่อมาในปี ค.ศ. 1994 ทีมชาติยูโกสลาเวียจึงกลายเป็นทีมชาติเซอร์เบียและมอนเตเนโกร

แม้ว่ายูโกสลาเวียจะถูกแยกเป็นหลายประเทศ แต่ทีมชาติเซอร์เบียถือเป็นผู้สืบทอดทีมชาติยูโกสลาเวียแต่เพียงผู้เดียว ภายใต้การรับรองของฟีฟ่าและยูฟ่าHistory  at FSS official website, Retrieved October 4, 2012 Serbia  at FIFA official websiteNews: Serbia at UEFA official website, published January 1, 2011, Retrieved October 4, 2012

ชุดผู้เล่น

 ทีมชาติหลังแยกประเทศ 
 ทีมชาติ  การแข่งขันระดับนานาชาติ  การรับรองโดยฟีฟ่าฟุตบอลชิงแชมป์แห่งชาติยุโรป 1996ฟุตบอลโลก 1998ฟุตบอลโลก 2002ฟุตบอลชิงแชมป์แห่งชาติยุโรป 2004ฟุตบอลโลก 2006ฟุตบอลชิงแชมป์แห่งชาติยุโรป 2008ฟุตบอลชิงแชมป์แห่งชาติยุโรป 2012ฟุตบอลโลก 2014ฟุตบอลชิงแชมป์แห่งชาติยุโรป 2016ฟุตบอลโลก 2018ฟุตบอลชิงแชมป์แห่งชาติยุโรป 2000ฟุตบอลโลก 1998 (ในชื่อเซอร์เบียและมอนเตเนโกร)ฟุตบอลชิงแชมป์แห่งชาติยุโรป 2000 (ในชื่อเซอร์เบียและมอนเตเนโกร)ฟุตบอลโลก 2006 (ในชื่อเซอร์เบียและมอนเตเนโกร)ฟุตบอลโลก 2010 (ในชื่อสาธารณรัฐเซอร์เบีย)ฟุตบอลโลก 2018 (ในชื่อสาธารณรัฐเซอร์เบีย)ฟุตบอลชิงแชมป์แห่งชาติยุโรป 2000ฟุตบอลโลก 2002ฟุตบอลโลก 2010ฟุตบอลโลก 2014ฟุตบอลชิงแชมป์แห่งชาติยุโรป 2020

 อดีตผู้เล่นคนสำคัญ 
 ดรากัน ซายิช
เปเเดร๊ก มิยาโตวิช
# มรรค จันเหลือง
มรรค จันเหลือง (เกิด 9 กุมภาพันธ์ ค.ศ. 1995) เป็นชาวอิตาเลียน-ไทย เป็นนักกีฬาครอสคันทรีของประเทศไทย

 ประวัติ 
มรรค จันเหลืองเกิดเมื่อวันที่ 9 กุมภาพันธ์ ค.ศ. 1995 บิดาชื่อนาย บุญจันทร์ จันเหลือง เป็นคนจังหวัดยโสธรแต่ต่อมาย้ายไปอยู่จังหวัดสมุทรสาคร มารดาชื่อ มาเรีย วิตโตเรีย โคมูเน ชาวอิตาลี ซึ่งอาศัยอยู่ที่เมืองเกรสโซเน่, ประเทศอิตาลีประวัติมรรค จันเหลือง

 อาชีพ 
 เอเชียนเกมส์ฤดูหนาว 2017 
มรรค จันเหลืองได้เข้าร่วมเอเชียนเกมส์ฤดูหนาว 2017 ที่ซัปโปโระ ประเทศญี่ปุ่นในฐานะตัวแทนประเทศไทย 

อย่างไรก็ตามผลคะแนนไม่ได้บันทึกในส่วนกลาง เนื่องจากเขาไม่ได้เข้าแข่งขันกับทีม

 โอลิมปิกฤดูหนาว 2018 
มรรค จันเหลืองได้เข้าร่วมโอลิมปิกฤดูหนาว 2018 ในฐานะตัวแทนประเทศไทย มรรคและคาเรน น้องสาวของมรรค ทั้งสองได้กล่าวว่าจะขอเขาร่วมเฉพาะประเภทกีฬาครอสคันทรี

 โอลิมปิกฤดูหนาว 2022 
มรรค จันเหลืองได้เข้าร่วมโอลิมปิกฤดูหนาว 2022 ในฐานะตัวแทนประเทศไทย พร้อมกับคาเรน จันเหลือง น้องสาว โดยเขาจะลงแข่งขันในกีฬาสกีข้ามทุ่งรวม 3 รายการ ประกอบด้วย สปริ้นท์ ฟรีสไตล์ บุคคลชาย, สกีครอสคันทรี ระยะ 15 กิโลเมตรบุคคลชาย และสกีครอสคันทรี ระยะ 50 กิโลเมตรบุคคลชายสกีไทยตั้งเป้าติดท็อป 10 เอเชียศึกโอลิมปิกฤดูหนาว
เช็กรายชื่อนักกีฬาไทยในโอลิมปิกเกมส์ ฤดูหนาว 2022
# ยูฟ่าแชมเปียนส์ลีก ฤดูกาล 2010–11 รอบแบ่งกลุ่ม
รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2010–11 เริ่มแข่งขันในวันที่ 14 กันยายน พ.ศ. 2553 (ค.ศ. 2010) จนถึงวันที่ 8 ธันวาคม พ.ศ. 2553 (ค.ศ. 2010). 32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2010–11.

ทีมวาง
การจับสลากมีขึ้นเมื่อวันจันทร์ที่ 26 สิงหาคม พ.ศ. 2553 (ค.ศ. 2015), เวลา 18:00 น. CEST หรือเวลา 23:00 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.

แต่ละทีมจะถูกจัดอยู่ในสี่โถSeeding in the Champions League 2010/2011 ตามหลักค่าสัมประสิทธิ์สโมสรยูฟ่า ในปี ค.ศ. 2010. แชมป์เก่าจากฤดูกาลที่ผ่านมา, อินแตร์นาซีโอนาเล, เป็นทีมวางโดยอัตโนมัติที่อยู่ในโถที่ 1. ทีมที่มาจากชาติสมาคมเดียวกันจะไม่ถูกจับสลากมาพบกันเองได้. ทีมจากโถที่ 1 จัดอยู่ในอันดับที่ 1–10, ทีมจากโถที่ 2 จัดอยู่ในอันดับที่ 11–29, ทีมจากโถที่ 3 จัดอยู่ในอันดับที่ 30–63, ในขณะที่โถที่ 4 จัดอยู่ในอันดับที่ 73–180 และทีมที่ไม่มีการจัดอันดับ.

ความหมายของสัญลักษณ์สีสโมสรชนะเลิศและรองชนะเลิศของแต่ละกลุ่มจะได้ผ่านเข้าไปเล่นในรอบ 16 ทีมสุดท้ายสโมสรที่จบในอันดับที่ 3 จะได้ไปเล่นในยูฟ่ายูโรปาลีก รอบ 32 ทีมสุดท้ายสโมสรอื่นๆ ทั้งหมดตกรอบ

โถ 1ทีม   อินแตร์นาซีโอนาเล TH 100.867  บาร์เซโลนา 136.951  แมนเชสเตอร์ยูไนเต็ด 125.371  เชลซี 118.371  อาร์เซนอล 115.371  บาเยิร์นมิวนิก 110.841  มิลาน 99.867  ลียง 96.748โถ 2ทีม   แวร์เดอร์ เบรเมน n 94.841  เรอัลมาดริด 84.951  โรมา 83.867  ชัคตาร์ โดเนตสค์ 73.910  ไบฟีกา 72.659  บาเลนเซีย 66.951  มาร์แซย์ 62.748  พานาธิไนกอส 56.979โถ 3ทีม   ทอตนัม ฮอตสเปอร์ n 56.371  เรนเจอส์ 56.158  อายักซ์ n 55.309  ชัลเคอ 04 54.841  บาเซิล c 48.675  บรากา n 39.659  โคเปนเฮเกน c 34.470  สปาร์ตัค มอสโก 33.758โถ 4ทีม   ฮาโปเอล เทล อาวีฟ c 27.775  ตแว็นเตอ 25.309  รูบิน คาซาน 21.758  โอแซร์ n 19.748  ซีเอฟอาร์ คลูช 15.898  ปาร์ตีซาน c 13.800  ซีลีนา c 10.666  บูร์ซาสปอร์   6.890

th แชมป์เก่า

c ผ่านเข้ารอบแม้ในกรณี รอบเพลย์ออฟ (เส้นทางแชมเปียนส์)

n ผ่านเข้ารอบแม้ในกรณี รอบเพลย์ออฟ (เส้นทางไม่ได้เป็นแชมเปียนส์)

กลุ่ม
ความหมายของสัญลักษณ์สีสโมสรชนะเลิศและรองชนะเลิศของแต่ละกลุ่มจะได้ผ่านเข้าไปเล่นใน รอบแพ้คัดออกรอบแรกสโมสรที่จบในอันดับที่ 3 จะได้ไปเล่นใน ยูฟ่ายูโรปาลีก รอบ 32 ทีมสุดท้าย

เวลาสิ้นสุดจนถึงเดือนตุลาคมคือ CEST (UTC+2), หลังจากนั้นเวลาก็เป็น CET (UTC+1)

กลุ่ม A
ทีม ทอตนัม ฮอตสเปอร์63211811+711 อินแตร์นาซีโอนาเล63121211+110 ตแว็นเตอ6132911−26 แวร์เดอร์ เบรเมน6123612−65

 กลุ่ม B 
ทีม ชัลเคอ 046411103+713 ลียง63121110+110 ไบฟีกา6204712−56 ฮาโปเอล เทล อาวีฟ6123710−35

 กลุ่ม C 
ทีม แมนเชสเตอร์ยูไนเต็ด642071+614 บาเลนเซีย6321154+1111 เรนเจอส์613236−36 บูร์ซาสปอร์6015216−141

 กลุ่ม D 
ทีม บาร์เซโลนา6420143+1114 โคเปนเฮเกน631275+210 รูบิน คาซาน613224−26 พานาธิไนกอส6024213−112

 กลุ่ม E 
ทีม บาเยิร์นมิวนิก6501166+1015 โรมา63121011−110 บาเซิล6204811−36 ซีเอฟอาร์ คลูช6114612−64

 กลุ่ม F 
ทีม เชลซี6501144+1015 มาร์แซย์6402123+912 สปาร์ตัค มอสโก6303710−39 ซีลีนา6006319−160

 

 กลุ่ม G 
ทีม เรอัลมาดริด6510152+1316 มิลาน62227708 อายักซ์6213610−47 โอแซร์6105312−93

 กลุ่ม H 
ทีม ชัคตาร์ โดเนตสค์6501126+615 อาร์เซนอล6402187+1112 บรากา6303511−69 ปาร์ตีซาน6006213−110
# อัฏฏออิฟ
อัฏฏออิฟ (,) เป็นเมืองที่อยู่ในแคว้นมักกะฮ์ ประเทศซาอุดีอาระเบีย ตั้งอยู่ที่ระดับความสูง 1,879 เมตรตามเนินลาดทิวเขาอัสซะเราะวาต (Al-Sarawat Mountains) ประชากรในเมืองมีทั้งหมด 1,200,000 คน เป็นเมืองหลวงในฤดูร้อนอย่างไม่เป็นทางการ เมืองนี้เป็นศูนย์กลางของอาชีพเกษตรกรรม สินค้าโดดเด่นคือ องุ่น ทับทิม มะเดื่อ ดอกกุหลาบ และน้ำผึ้ง

 กลุ่มชาติพันธุ์ 
ประชากรที่อยู่ในเมืองอัฏฏออิฟส่วนใหญ่เป็นชาวซาอุดีอาระเบียผู้นับถือนิกายซุนนีสำนักฮันบาลีและสำนักมาลิกี นอกจากนี้ยังมีประชากรจากต่างชาติอีกจำนวนหนึ่ง ส่วนมากเป็นชาวเอเชีย ชาวตุรกี ชาวอาหรับจากประเทศอื่น ๆ

 ประวัติ 

 เศรษฐกิจ 
ตามประวัติศาสตร์ของเมืองอัฏฏออิฟ กุหลาบเป็นสินค้าส่งออกสำคัญ ซึ่งส่วนมากส่งไปเอเชียกลาง

 คมนาคม 

 ภูมิอากาศ
# สี่กั๊กเสาชิงช้า
สี่กั๊กเสาชิงช้า เป็นสี่แยกหนึ่งในพื้นที่แขวงศาลเจ้าพ่อเสือ เขตพระนคร กรุงเทพมหานคร เป็นจุดตัดกันระหว่างถนนตะนาว, ถนนบำรุงเมือง และถนนเฟื่องนคร  โดยเป็นจุดเริ่มของถนนตะนาว และอยู่ใกล้กับแพร่งภูธร ซึ่งบริเวณนี้จะสามารถมองเห็นเสาชิงช้าได้อย่างชัดเจนจากทางด้านถนนบำรุงเมือง

ชื่อ "สี่กั๊ก" นั้นมาจากภาษาแต้จิ๋วจากคำที่ออกเสียงว่า ซี้กั๊ก (อักษรจีน: 四角; จีนกลางออกเสียง ซื่อเจี่ยว) มีความหมายถึง "สี่แยก" โดยเป็นคำเรียกขานของชาวจีนที่ลากรถเจ๊กในอดีต ใช้เรียกสถานที่แห่งนี้เมื่อลากรถผ่าน เช่นเดียวกับสี่กั๊กพระยาศรี ที่อยู่ใกล้เคียงออกไปทางถนนเฟื่องนคร ทางทิศใต้ ซึ่งจนถึงปัจจุบันทางแยกที่ยังคงเรียกว่า "สี่กั๊ก" เหลือเพียงแค่สองที่นี้เท่านั้น 

ในอดีต ที่ยังคงมีพระราชพิธีตรียัมปวาย หรือพิธีโล้ชิงช้า ที่เสาชิงช้า ขบวนของพิธีก็ตั้งต้นขึ้นที่นี่ 

อาคารบ้านเรือนของบริเวณสี่กั๊กเสาชิงช้า โดยเฉพาะที่ถนนบำรุงเมืองนั้นจะเป็นอาคารพาณิชย์ 2 ชั้น ที่มีสถาปัตยกรรมแบบจีน-โปรตุเกส โดยลอกแบบมาจากประเทศสิงคโปร์ ตั้งแต่รัชสมัยรัชกาลที่ 6 มีความสวยงาม และมีจุดเด่นคือ ไม่มีบาทวิถี หรือฟุตบาท เหมือนเช่นถนนอื่น ๆ ส่วนบริเวณสี่กั๊กเสาชิงช้านั้น จะมีลักษณะเป็นวงเวียน ตัวอาคารที่อยู่ที่นี่จึงถูกออกแบบให้มีความโค้งตามไปด้วยเช่นกัน  

ปัจจุบัน บริเวณสี่กั๊กเสาชิงช้าเป็นแหล่งรวมของร้านค้าเครื่องสังฆภัณฑ์ ตลอดจนพระพุทธรูปและเทวรูปต่าง ๆ ซึ่งเปิดกันมาอย่างยาวนานตั้งแต่ในอดีต และยังมีร้านอาหาร, ตัวแทนจำหน่ายนาฬิกาโรเล็กซ์ และเป็นบริเวณด้านหลังของกระทรวงมหาดไทย รวมถึงร้านจำหน่ายชาที่นำเข้าจากประเทศจีนอีกด้วย
# ตำบลหมากแข้ง
ตำบลหมากแข้ง เป็นหน่วยปกครองส่วนภูมิภาคของอำเภอเมืองอุดรธานี เป็นที่ตั้งของศูนย์ราชการจังหวัดอุดรธานี ไม่มีหมู่บ้าน เนื่องจากท้องที่ตำบลหมากแข้ง กระทรวงมหาดไทยเห็นสมควรให้จัดตั้งเป็นเทศบาลเมืองอุดรธานี ตั้งแต่ ปี พ.ศ. 2479 เป็นต้นมาพระราชกฤษฎีกาจัดตั้งเทศบาลเมืองอุดรธานี จังหวัดอุดรธานี พุทธศักราช 2479.PDFราชกิจจานุเบกษา - (53):1329. 14 มีนาคม 2479.

สืบเนื่องจากพระราชบัญญัติเทศบาล พ.ศ. 2496 มาตรา 12พระราชบัญญัติเทศบาล พ.ศ. 2496.pdf วรรคสอง ...เขตเทศบาลเมือง และเทศบาลนคร ให้กำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล และสารวัตรกำนัน ในท้องถิ่นนั้นสิ้นสุดอำนาจหน้าที่... จึงมีผลทำให้ตำบลหมากแข้ง ไม่มีหมู่บ้านตั้งแต่นั้นมา

 ประวัติ 
อดีต เมื่อ พ.ศ. 2428 พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาธิคุณ โปรดเกล้าฯให้ พระเจ้าบรมวงศ์เธอ กรมหลวงประจักษ์ศิลปาคม เป็นแม่ทัพใหญ่ฝ่ายใต้นำกองทัพไทยปราปรามพวกฮ่อซึ่งก่อความไม่สงบในเขตมณฑลลาวพวนบริเวณล้านช้าง หลังจากที่ได้ปราบพวกฮ่อเป็นที่เรียบร้อยได้เกิดกรณีพิพาท ร.ศ.122 (พ.ศ. 2436) ระหว่างไทยกับฝรั่งเศสขึ้นโดยมีหลักการว่าไม่ให้ไทยมีกำลังทหาร ภายในรัศมี 25 กิโลเมตร บนฝั่งขวาฟากตะวันตกของแม่น้ำโขง กรมหลวงประจักษ์ศิลปาคมจึงได้ทรงย้ายกองบัญชาการมณฑลลาวพวน ซึ่งตึ้งอยู่ที่จังหวัดหนองคาย มาทางใต้ ไปถึงบ้านเดื่อหมากแข้ง เมื่อวันที่ 18 มกราคม 2436 ซึ่งพระองค์ท่านเห็นเป็นชัยภูมิที่เหมาะสม และบริเวณนี้มีบ้านร้างเรียกว่า บ้านหมากแข้ง เพราะมีต้นหมากแข้ง (มะเขือพวง) ใหญ่ต้นหนึ่ง บริเวณใกล้เคียงที่สร้างวังของกรมหลวงประจักษ์ศิลปาคม ซึ่งปัจจุบันเป็นวัดมัชฌิมาวาส มีโนนอยู่แห่งหนึ่ง ชาวบ้านเรียกว่า "โนนหมากแข้ง" มีเจดีย์ศิลาแดง มีสัณฐานดังกรงนกเขาตั้งอยู่ที่โน้นเป็นเจดีย์ก่อคร่อมตอหมากแข้งใหญ่ นัยว่ามีต้นหมากแข้งขนาดใหญ่ต้นหนึ่งจึงมาเป็นชื่อตำบลในปัจจุบัน

 ที่ตั้งและอาณาเขต 
 ทิศเหนือ ติดต่อกับตำบลบ้านเลื่อม 
 ทิศใต้ ติดต่อกับตำบลบ้านจั่น, ตำบลหนองขอนกว้าง 
 ทิศตะวันออก ติดต่อกับตำบลหนองบัว 
 ทิศตะวันตก ติดต่อกับตำบลบ้านเลื่อม

 การปกครอง 
 การปกครองส่วนภูมิภาค 
ตำบลหมากแข้ง อำเภอเมืองอุดรธานี จังหวัดอุดรธานี ไม่มีการปกครองรูปแบบหมู่บ้าน 

 การปกครองส่วนท้องถิ่น 
ท้องที่ตำบลหมากแข้ง ประกอบด้วยองค์กรปกครองส่วนท้องถิ่น 1 แห่ง ได้แก่

เทศบาลนครอุดรธานี ครอบคลุมพื้นที่ตำบลหมากแข้งทั้งตำบล โดยแบ่งออกเป็นชุมชน จำนวนทั้งหมด 104 ชุมชน

 สถานศึกษา 

 มหาวิทยาลัยราชภัฏอุดรธานี
 มหาวิทยาลัยการกีฬาแห่งชาติ วิทยาเขตอุดรธานี
 วิทยาลัยอาชีวศึกษาอุดรธานี
 วิทยาลัยเทคนิคอุดรธานี
 วิทยาลัยสารพัดช่างอุดรธานี
 วิทยาลัยเทคโนโลยีโปลีเทคนิคอุดรธานี
 โรงเรียนอุดรพิทยานุกูล
 โรงเรียนสตรีราชินูทิศ
 โรงเรียนอุดรพิชัยรักษ์พิทยา
 โรงเรียนบ้านหมากแข้ง
 โรงเรียนอนุบาลอุดรธานี
 โรงเรียนเทศบาล 1 โพศรี
 โรงเรียนเทศบาล 2 มุขมนตรี
 โรงเรียนเทศบาล 3 บ้านเหล่า
 โรงเรียนเทศบาล 4 วัดโพธิวราราม
 โรงเรียนเทศบาล 5 สีหรักษ์วิทยา
 
 โรงเรียนมัธยมเทศบาล 6 นครอุดรธานี
 โรงเรียนเทศบาล 7 รถไฟสงเคราะห์
 โรงเรียนเทศบาล 8 ไทยรัฐวิทยา 72
 โรงเรียนเทศบาล 9 มณเฑียรทองอนุสรณ์
 โรงเรียนเทศบาล 10 อนุบาลหนูดี
 โรงเรียนเทศบาล 11 หนองหิน
 โรงเรียนเทศบาล 12 บ้านช้าง
 โรงเรียนอุดรคริสเตียนวิทยา
 โรงเรียนอุดรคริสเตียนศึกษา
 โรงเรียนมารีพิทักษ์
 โรงเรียนอุดรวิทยา
 โรงเรียนเซนต์เมรี่
 โรงเรียนดอนบอสโกวิทยา

 แหล่งข้อมูลอื่น 
 http://www.thaitambon.com/tambon/410101 

หมากแข้ง
หมวดหมู่:เทศบาลนครอุดรธานี
# มินะโมะโตะ โนะ คิโยะฮิเมะ
มินะโมะโตะ โนะ คิโยะฮิเมะ (源潔姫, 810 – 25 เดือน 6 ไซโก ที่ 3 (29 กรกฎาคม ค.ศ. 856) พระราชธิดาใน จักรพรรดิซะงะ ภรรยาเอกของ ฟุจิวะระ โนะ โยะชิฟุซะ ขุนนางผู้ใหญ่ใน ยุคเฮอัง และพระอัยยิกาของ จักรพรรดิเซวะ
# ทฤษฎีแนววิพากษ์
ทฤษฎีแนววิพากษ์  เป็นสำนักคิดที่เน้นย้ำการประเมินสะท้อนและการวิพากษ์สังคมและวัฒนธรรมโดยการประยุกต์ความรู้จากสังคมศาสตร์และมนุษยศาสตร์ คำว่า "ทฤษฎีแนววิพากษ์" มีสองความหมาย ที่มีจุดกำเนิดและประวัติศาสตร์ต่างกัน คำแรกกำเนิดในวิชาสังคมวิทยา และอีกคำหนึ่งกำเนิดในวิชาวรรณคดีวิจารณ์ โดยที่มีการใช้และประยุกต์เป็นคำรวม ๆ ที่สามารถอธิบายทฤษฎีที่ตั้งอยู่บนการวิพากษ์ ฉะนั้น นักทฤษฎี มักซ์ ฮอร์คไฮเมอร์ (Max Horkheimer) อธิบายว่าทฤษฎีหนึ่งเป็นแนววิพากษ์ตราบเท่าที่ทฤษฎีนั้นมุ่ง "ปลดปล่อยมนุษย์จากพฤติการณ์ท่ทำให้เป็นทาส"(Horkheimer 1982, 244)

ในวิชาสังคมวิทยาและปรัชญาการเมือง คำว่า "ทฤษฎีแนววิพากษ์" อธิบายปรัชญาลัทธิมากซ์ใหม่ของสำนักแฟรงก์เฟิร์ต ซึ่งมีการพัฒนาในประเทศเยอรมนีในคริสต์ทศวรรษ 1930 การใช้คำนี้ในภาษาอังกฤษจะต้องใช้ตัวใหญ่เป็นวิสามานายาม (Critical Theory) ส่วนทฤษฎีแนววิพากษ์ (a critical theory) อาจมีส่วนประกอบของความคิดคล้ายกัน แต่ไม่เน้นการสืบทางปัญญาโดยเฉพาะจากสำนักแฟรงก์เฟิร์ต นักทฤษฎีสำนักแฟรงก์เฟิร์ตนำวิธีการวิพากษ์จากคาร์ล มากซ์ และซิกมุนด์ ฟรอยด์ ทฤษฎีแนววิพากษ์ยืนยันว่าอุดมการณ์เป็นอุปสรรคหลักของการปลดปล่อยมนุษย์[Geuss, R. The Idea of a Critical Theory, Cambridge, Cambridge University Press] นักทฤษฎีสำนักแฟรงก์เฟิร์ต เฮอร์เบิร์ต มาร์คูเซอ (Herbert Marcuse), ทีโอดอร์ อะดอร์โน (Theodor Adorno), วัลเทอร์ เบนจามิน (Walter Benjamin), และอีริช ฟรอมม์ (Erich Fromm) เป็นบุคคลหลักในการตั้งทฤษฎีแนววิพากษ์เป็นสำนักคิด ทฤษฎีแนววิพากษ์สมัยใหม่ได้รับอิทธิพลเพิ่มเติมจากเจิร์จ ลุกาช (György Lukács)  และอันโตนีโอ กรัมชี ตลอดจนนักวิชาการสำนักแฟรงก์เฟิร์ตรุ่นที่สอง คนสำคัญคือ เยือร์เกิน ฮาเบอร์มัส (Jürgen Habermas) ในงานของฮาเบอร์มัส ทฤษฎีแนววิพากษ์ดีกว่าเหง้าทฤษฎีของมันในจิตนิยมเยอรมันและก้าวหน้าใกล้เคียงกับปฏิบัตินิยมอเมริกัน  ความกังวลสำหรับ "ฐานและโครงสร้างส่วนบน (superstructure)" ทางสังคมเป็นมโนทัศน์ปรัชญาลัทธิมากซ์ที่ยังเหลืออยู่อันหนึ่งในทฤษฎีแนววิพากษ์ร่วมสมัยจำนวนมากOuthwaite, William. 1988. Habermas: Key Contemporary Thinkers 2nd Edition (2009), pp. 5-8 

แม้นักทฤษฎีแนววิพากษ์มักนิยามบ่อยครั้งเป็นปัญญาชนลัทธิมากซ์ แต่แนวโน้มของพวกเขาในการประณามมโนทัศน์บางอย่างของลัทธิมากซ์ และการผสมการวิเคราะห์แบบมากซ์กับขนบธรรมเนียมทางสังคมวิทยาและปรัชญาอย่างอื่นทำให้นักลัทธิมากซ์คลาสสิก ทรรศนะดั้งเดิมและวิเคราะห์ ตลอดจนนักปรัชญาลัทธิมากซ์–เลนินกล่าวหาว่าเป็นลัทธิแก้ มาร์ติน เจย์แถลงว่า ทฤษฎีแนววิพากษ์รุ่นแรกเข้าใจกันดีว่าไม่เป็นการสนับสนุนวาระปรัชญาหรืออุดมการณ์อย่างใดอย่างหนึ่ง แต่เป็น "เหลือบของระบบอื่น"Jay, Martin (1996) The Dialectical Imagination: A History of the Frankfurt School and the Institute of Social Research, 1923–1950. University of California Press, , p. 41
# ดอกเตอร์ฟอสฟอรัส
ดอกเตอร์ฟอสฟอรัส  เป็นตัวละครของดีซีคอมิกส์ สร้างสรรค์โดยสตีฟ เองเกิลฮาร์ต ปรากฏตัวครั้งแรกในหนังสือการ์ตูน ดีเทกทีฟคอมิกส์ เล่มที่ 469 (พฤษภาคม 1977) ดอกเตอร์ฟอสฟอรัสมีความสามารถในการควบคุมการแผ่รังสีและปล่อยควันพิษ รวมถึงมีผิวหนังที่ก่อให้เกิดการไหม้

 ประวัติ 
ดอกเตอร์ฟอสฟอรัสมีชื่อจริงคือ ดร. อเล็กซานเดอร์ เจมส์ ซาร์โทเรียส (Dr. Alexander James Sartorius) เป็นนักวิทยาศาสตร์ผู้ประสบอุบัติเหตุทำให้ร่างกายเรืองแสงและกลายเป็นไฟ ดอกเตอร์ฟอสฟอรัสตามล่าคนที่ทำให้ตนตกอยู่ในสภาพนี้ ทำให้มีโอกาสได้ปะทะกับแบทแมนในบางครั้ง

ในเนื้อเรื่อง อันเดอร์เวิลด์อันลีชด์ ดอกเตอร์ฟอสฟอรัสเป็นหนึ่งในผู้ที่ขายวิญญาณให้เนรอน ทำให้มีพลังมากขึ้นและควบคุมพลังได้ดีขึ้น

ดอกเตอร์ฟอสฟอรัสถูกสตาร์แมนฆ่าตายในหนังสือการ์ตูน สตาร์แมน ของเจมส์ โรบินสัน แต่กลับมาอีกครั้งใน ดีเทกทีฟคอมิกส์ เล่มที่ 825 เมื่อเขาถูกจับเข้าโครงการแคดมัส หลังหลบหนีออกมาได้ เขาตามล่าทุกคนในโครงการก่อนจะถูกแบทแมนจับตัวเข้าอาร์คัมอะไซลัม แต่ดอกเตอร์ฟอสฟอรัสหนีออกมาได้หลังจากแบทแมนหายสาบสูญไปใน แบทแมน: แบทเทิลฟอร์เดอะคาวล์

ใน เดอะนิว 52 ซึ่งเป็นการเริ่มต้นใหม่ของจักรวาลดีซี ดอกเตอร์ฟอสฟอรัสเข้าเป็นสมาชิกของซีเคร็ตโซไซตีออฟซูเปอร์วิลเลนส์Forever Evil #1
# พรรคเสรีนิยม (ประเทศไทย พ.ศ. 2553)
พรรคเสรีนิยม (, อักษรย่อ: ส.ร.น.) พรรคการเมืองที่จดทะเบียนก่อตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐ เป็นลำดับที่ ๒/๒๕๕๓ เมื่อวันที่ 8 มกราคม พ.ศ. 2553 มีนายพุทธชาติ ช่วยราม เป็นหัวหน้าพรรคและ นายจรินทร์ อยู่สุข เป็นเลขาธิการพรรคคนแรกประกาศนายทะเบียนพรรคการเมือง เรื่อง รับจดแจ้งการจัดตั้งพรรคเสรีนิยม

ต่อมาในการประชุมใหญ่สามัญ ครั้งที่ 1/2554 เมื่อวันที่ 30 มกราคม พ.ศ. 2554 ทางพรรคเสรีนิยมได้มีการเปลี่ยนแปลงกรรมการบริหารพรรคในตำแหน่งเลขาธิการพรรคจากนาย จรินทร์ อยู่สุข ที่ขยับขึ้นไปรับตำแหน่งรองหัวหน้าพรรคมาเป็นนาย พุฒิพงศ์ พุ่มไสลประกาศนายทะเบียนพรรคการเมือง เรื่อง ตอบรับการเปลี่ยนแปลงข้อบังคับพรรค และคณะกรรมการบริหารพรรคเสรีนิยม

 การเลือกตั้งเดือนกรกฎาคม พ.ศ. 2554 
ใน การเลือกตั้งทั่วไปเดือนกรกฎาคม พ.ศ. 2554 เมื่อวันอาทิตย์ที่ 3 กรกฎาคม พ.ศ. 2554 พรรคเสรีนิยมได้ส่งผู้สมัครลงรับเลือกตั้งแต่มิได้รับเลือกตั้งแม้แต่ที่นั่งเดียว

 ยุบพรรค 
ในวันศุกร์ที่ 28 กันยายน พ.ศ. 2561 พรรคเสรีนิยมได้จัดประชุมใหญ่เพื่อยุบเลิกพรรคเสรีนิยมตามหนังสือที่ทาง คสช. ส่งมาซึ่งที่ประชุมมีมติเห็นชอบให้ยุบเลิกพรรคเสรีนิยม และได้มีการประกาศลงราชกิจจานุเบกษาเมื่อวันพฤหัสบดีที่ 27 ธันวาคม พ.ศ. 2561ประกาศคณะกรรมการการเลือกตั้ง เรื่อง พรรคเสรีนิยมสิ้นสภาพความเป็นพรรคการเมือง
# ศาสนารีวกีว
ศาสนารีวกีว หรือ ชินโตแบบรีวกีว  บ้างเรียก นิไรกาไนชิงโก  หรือ อูตากิชิงโก  เป็นระบบความเชื่อพื้นเมืองของชาวรีวกีวในหมู่เกาะรีวกีว แต่ละเกาะจะมีตำนาน ประเพณี หรือพิธีกรรมแตกต่างกันออกไป สารัตถะของศาสนารีวกีวคือการบูชาบรรพบุรุษ โดยความเคารพนั้นจะสัมพันธ์กันระหว่างช่วงที่มีชีวิต ช่วงที่ตาย หรือที่เป็นเทพเจ้า หรือแม้แต่การเคารพผีธรรมชาติต่าง ๆ บ้างก็เชื่อเรื่องวิญญาณปกปักรักษาและอื่น ๆ โดยจะมีการแบ่งชนชั้นระหว่างเทพเจ้ากับมนุษย์อันบ่งชี้ถึงขนบการนับถือถือผีแบบโบราณที่มีมาแต่เดิม

ในเวลาต่อมาศาสนารีวกีวก็รับอิทธิพลจากศาสนาพื้นบ้านจีน (ลัทธิขงจื๊อ ลัทธิเต๋า และความเชื่อพื้นบ้าน), ศาสนาพุทธ และลัทธิชินโตของญี่ปุ่นEdward E. Bollinger. (c. 1965). The Unity of Government and Religion in the Ryukyu Islands to 1,500 A.D. หนึ่งในคุณลักษณะอันเก่าแก่ที่หลงเหลืออยู่คือคติโอนาริงามิ  หรือคติหญิงเป็นใหญ่ โดยมีพระเจ้าที่สร้างสรรพสิ่งเป็นอิตถีเพศคืออามามิกีว  ทำให้มีนักบวชหญิงเรียกว่าโนโระ (ภาษาโอกินาวะเรียก นูรุ) ซึ่งพัฒนามาจากยูตะหรือหญิงคนทรงหรือแม่หมอ
# พระเจ้าโช ไท
โช ไท (พินอิน: Shang Tai; 3 สิงหาคม ค.ศ. 1843 – 11 สิงหาคม ค.ศ. 1901) เป็นพระมหากษัตริย์องค์สุดท้ายแห่งอาณาจักรรีวกีว (ครองราชย์ 8 มิถุนายน 1848 – 10 ตุลาคม 1872) และเป็นผู้นำแคว้นรีวกีว (10 ตุลาคม 1872 – 11 มีนาคม 1879) สิ่งที่โดดเด่นที่สุดในรัชสมัยของพระองค์คือ อาณาจักรรีวกีวมีการติดต่อค้าขายกับชาติตะวันตกจำนวนมาก โดยมากจะมาจากทวีปยุโรปและสหรัฐ และอีกประการหนึ่งคืออาณาจักรรีวกีวถูกยุบเป็นแคว้นรีวกีวในยุคสมัยของพระองค์ ภายหลังได้จัดตั้งเป็นจังหวัดโอะกินะวะในกาลต่อมา"Shō Tai." Okinawa rekishi jinmei jiten (沖縄歴史人名事典, "Encyclopedia of People of Okinawan History"). Naha: Okinawa Bunka-sha, 1996. p 42.Kerr. p 381.

ในปี ค.ศ. 1879 พระองค์ทรงสละราชบัลลังก์ก่อนถูกย้ายไปประทับในโตเกียว กระทั่งทางการญี่ปุ่นได้แต่งตั้งให้อดีตพระมหากษัตริย์พระองค์นี้ขึ้นเป็นขุนนางชั้นโคชะกุ (คะโซะกุชั้นสอง เทียบมาร์ควิสของตะวันตก) ในเดือนพฤษภาคม ค.ศ. 1885 เพื่อเป็นการชดเชยPapinot, Jacques. (2003). Nobiliare du Japon – Sho, p. 56 (PDF@60); see also Papinot, Jacques Edmond Joseph. (1906). Dictionnaire d’histoire et de géographie du Japon.Kerr. p 397.

โช ไทพิราลัยเมื่อวันที่ 11 สิงหาคม ค.ศ. 1901 สิริพระชันษา 58 พรรษา พระบรมศพถูกบรรจุไว้ ณ สุสานหลวงทะมะอุดุง สมาชิกพระราชวงศ์ทำการไว้อาลัยตามโบราณราชประเพณีเป็นระยะเวลาสองปีKerr. pp 452-3.
# การล้อมบูดาเปสต์
ยุทธการที่บูดาเปสต์ หรือ การล้อมบูดาเปสต์ เป็นการสู้รบตลอด 50 วันของกองทัพโซเวียต ณ กรุงบูดาเปสต์เมืองหลวงของฮังการี ช่วงสงครามโลกครั้งที่สองจะสิ้นสุดลง โดยเป็นส่วนหนึ่งของการรุกบูดาเปสต์ ยุทธการเริ่มขึ้นเมื่อกรุงบูดาเปสต์ซึ่งถูกปกป้องโดยกองทัพฮังการีและเยอรมนี ถูกโจมตีครั้งแรกโดยกองทัพโซเวียตและกองทัพโรมาเนียในวันที่ 26 ธันวาคม 1944 ในช่วงการรบที่บูดาเปสต์พลเรือน 38,000 คนเสียชีวิตขณะอพยพหรือถูกทหารฆ่า กรุงบูดาเปสต์ยอมจำนนอย่างไม่มีเงื่อนไขในวันที่ 13 กุมภาพันธ์ 1945 โดยเป็นการรบที่ได้รับชัยชนะในเชิงยุทธศาสตร์ของฝ่ายสัมพันธมิตร ในการรุกหน้าสู่กรุงเบอร์ลิน
 อ้างอิง
# ถนนพระพิพิธ
ถนนพระพิพิธ เป็นถนนสายสั้น ๆ เส้นหนึ่งในพื้นที่แขวงพระราชวัง เขตพระนคร กรุงเทพมหานคร มีจุดเริ่มต้นจากถนนสนามไชย ผ่านด่านข้างโรงเรียนวัดราชบพิธ, สนามยิงปืน หน่วยบัญชาการกำลังสำรอง และกรมที่ดิน กระทรวงมหาดไทย ไปสิ้นสุดที่ถนนพระพิทักษ์ เชิงสะพานอุบลรัตน์ อันเป็นจุดตัดระหว่างถนนพระพิพิธ, ถนนพระพิทักษ์, ถนนราชินี และถนนอัษฎางค์

โดยชื่อ "พระพิพิธ" นั้นได้มาจากพระนามของพระเจ้าบรมวงศ์เธอ พระองค์เจ้าพนมวัน กรมพระพิพิธโภคภูเบนทร พระราชโอรสในพระบาทสมเด็จพระพุทธเลิศหล้านภาลัย ซึ่งทรงเคยมีวังที่ประทับในบริเวณนี้ คือ วังท้ายหับเผย"ตำนานวังเก่า" พระนิพนธ์ สมเด็จพระเจ้าบรมวงศ์เธอ สมเด็จกรมพระยาดำรงราชานุภาพ (พิมพ์เป็นอนุสรณ์ในงานพระราชทานเพลิงศพ พลอากาศตรี ศาสตราจารย์ ดร.ภัสสร พนมวัน ณ อยุธยา, พ.ศ. ๒๕๔๔, หน้า ๓๘.)
# แยกเฉลิมบุรี
แยกเฉลิมบุรี  เป็นสี่แยกหนึ่งในพื้นที่แขวงสัมพันธวงศ์ เขตสัมพันธวงศ์ กรุงเทพมหานคร เป็นจุดตัดของถนนเยาวราชกับถนนทรงสวัสดิ์

ชื่อ "เฉลิมบุรี" นั้นมาจากในอดีต ที่นี่ทางด้านถนนทรงสวัสดิ์ฝั่งที่มุ่งหน้าไปทางแยกหมอมี หรือสามแยก เคยเป็นที่ตั้งของโรงภาพยนตร์เฉลิมบุรี หรือก่อนหน้านั้นคือ โรงภาพยนตร์สิงคโปร์ และได้รื้อถอนออก และสร้างใหม่ในชื่อ เฉลิมบุรี ในวาระฉลองกรุงรัตนโกสินทร์ครบ 150 ปี ในปี พ.ศ. 2475 พร้อมกับศาลาเฉลิมกรุง ซึ่งปัจจุบันโรงภาพยนตร์เฉลิมบุรีได้เลิกกิจการไปนานแล้ว สถานที่ตั้งของโรงภาพยนต์ได้กลายเป็นที่จอดรถยนต์

แยกเฉลิมบุรี ถือได้ว่าเป็นทางแยกแรกของถนนเยาวราช ที่มีจุดเริ่มต้นที่วงเวียนโอเดียน ปัจจุบันตรงบริเวณทางแยกเป็นที่ตั้งของร้านอาหารมากมาย เช่น ภัตตาคารอาหารจีน, ห่านและเป็ดพะโล้, หมูสะเต๊ะ ตลอดจนหูฉลาม  รวมถึงปาท่องโก๋ที่ได้รับการแนะนำบีบกูร์ม็องจากมิชลินไกด์ และในช่วงเวลาเย็นจนถึงค่ำ มีรถเข็นขายยำของชาวฝรั่งเศสอีกด้วย
# ถนนข้าวหลาม (กรุงเทพมหานคร)
ถนนข้าวหลาม  เป็นถนนสายหนึ่งในพื้นที่แขวงตลาดน้อย เขตสัมพันธวงศ์ กรุงเทพมหานคร เป็นถนนสายสั้น ๆ มีจุดเริ่มต้นที่จุดตัดระหว่างถนนเจริญกรุงกับถนนทรงวาด (วงเวียนข้าวหลาม) มุ่งไปทางทิศตะวันออกเฉียงเหนือ ข้ามคลองผดุงกรุงเกษม และไปสิ้นสุดที่ถนนมหาพฤฒารามใกล้กับแยกหัวลำโพง ในพื้นที่แขวงมหาพฤฒาราม เขตบางรัก

ในอดีต พื้นที่บริเวณถนนข้าวหลามนี้เคยเป็นที่ตั้งของโรงชำแหละหมู ที่ถูกส่งมาจากสถานีรถไฟหัวลำโพง จึงมักถูกเรียกว่า "ตรอกโรงหมู"  (ปัจจุบันคือซอยสุกร 1 และซอยสุกร 2 สามารถเข้าได้อีกทางจากถนนมิตรภาพไทย-จีน ข้างวัดไตรมิตรวิทยารามวรวิหาร) โดยบริเวณนี้ปัจจุบันเป็นแหล่งรวมของร้านอาหารที่หลากหลาย และมีชื่อเสียงโด่งดัง เช่น ข้าวหมูแดง หมูสะเต๊ะ โจ๊ก หอยทอด เปาะเปี๊ยะสด เย็นตาโฟ ก๋วยเตี๋ยว บะหมี่และเกี๊ยว ลูกชิ้นหมูปิ้ง ไอศกรีม เป็นต้น
# แยกไมตรีจิตต์
แยกไมตรีจิตต์  เป็นทางแยกแห่งหนึ่งในกรุงเทพมหานคร มีลักษณะเป็นห้าแยกตัดกันระหว่างถนนไมตรีจิตต์, ถนนมิตรภาพไทย-จีน, ถนนพระราม 4, ถนนกรุงเกษม และซอยโปริสภา ซึ่งเป็นซอยหนึ่งของถนนข้าวหลาม

แยกไมตรีจิตต์ อยู่บริเวณเชิงสะพานเจริญสวัสดิ์ข้ามคลองผดุงกรุงเกษมในด้านที่มาจากแยกหัวลำโพง อยู่ใกล้กับสถานีรถไฟหัวลำโพง ถือได้ว่าเป็นจุดที่เริ่มต้นเข้าสู่ย่านเยาวราช หรือไชน่าทาวน์ของกรุงเทพมหานคร และยังเป็นจุดตัดระหว่างพื้นที่เขตสามเขตอีกด้วย คือ เขตป้อมปราบศัตรูพ่าย, เขตสัมพันธวงศ์ และเขตปทุมวัน

ชื่อ "ไมตรีจิตต์" มาจากชื่อของถนนไมตรีจิตต์ อันเป็นถนนสายหนึ่งที่พระบาทสมเด็จพระมงกุฎเกล้าเจ้าอยู่หัว ได้โปรดเกล้าฯ ให้สร้างขึ้นเพื่อเป็นอนุสรณ์ระลึกถึงสงครามโลกครั้งที่หนึ่ง ที่ประเทศไทยได้เข้าร่วม เช่นเดียวกับ วงเวียน 22 กรกฎาคม, ถนนมิตรพันธ์ และถนนสันติภาพ ที่สร้างขึ้นในวาระเดียวกัน

บริเวณใกล้ทางแยก ทางฝั่งถนนไมตรีจิตต์ ยังเป็นที่ตั้งของศาสนสถานสองแห่งในสองศาสนา สองความเชื่อที่แตกต่างกัน คือ คริสตจักรไมตรีจิต เป็นคริสตจักรแบบโปรเตสแตนต์แห่งแรกในประเทศไทยและของทวีปเอเชียด้วย โดยก่อตั้งมาตั้งแต่ พ.ศ. 2380 อีกทั้งยังเป็นคริสตจักรในชุมชนชาวจีน (ย่านเยาวราช) และศาลเจ้าชิดเซี้ยม้า  ซึ่งหมายถึงศาลเจ้าแห่งพระแม่ที่ศักดิ์สิทธิ์ทั้งเจ็ดของชาวจีนตามจารึกด้านในทีระบุไว้ว่า 天后元君天地父母七聖夫人 ซึ่งคือองค์พระแม่ที่ประดิษฐานอยู่ด้านใน เช่น เทียนโหว天后 (เจ้าแม่ทับทิม), เต๋าบ้อ หรือ เต๋าบ้อหงวงกุง 斗姆元君, จู้แซเนี่ยเนี้ย 主生娘娘 เทพผู้ดูแลชะตาชีวิตคน, เจ้าแม่กวนอิมผู้เมตตา 慈悲娘娘 ฉือปุยเนี่ยเนี้ย เป็นต้น ซึ่งจะมีความคึกคักอย่างมากเป็นพิเศษในช่วงเทศกาลกินเจ และยังมีร้านข้าวต้มและอาหารตามสั่งที่ขึ้นชื่ออีกด้วย

 เชิงอรรถ